EE จัดงบ 650 ลบ. ซื้อกิจการ “แคนนาบิซ เวย์” รุกหนักกัญชง
บอร์ด EE ไฟเขียวจัดงบ 650 ลบ. ซื้อหุ้น “แคนนาบิซ เวย์” สัดส่วน 80% จาก “ไบโอ เมดิคอล กรุ๊ป” เดินเครื่องรุกหนักธุรกิจค้าและผลิตกัญชง
บอร์ด EE ไฟเขียวจัดงบ 650 ลบ. ซื้อหุ้น “แคนนาบิซ เวย์” สัดส่วน 80% จาก “ไบโอ เมดิคอล กรุ๊ป” เดินเครื่องรุกหนักธุรกิจค้าและผลิตกัญชง
29 ก.ย. 2564

บริษัท อีเทอเนิล เอนเนอยี จำกัด (มหาชน) หรือ EE เปิดเผยว่า ที่ประชุมคณะกรรมการบริษัทมีมติอนุมัติการเข้าซื้อหุ้นสามัญในบริษัท แคนนาบิซ เวย์ จำกัด (CW) ซึ่งเป็นบริษัทจำกัดที่จดทะเบียนจัดตั้งในประเทศไทย และประกอบธุรกิจค้าและผลิตกัญชง จำนวน 800,000 หุ้น หรือในสัดส่วนร้อยละ 80.00 ของหุ้นทั้งหมดใน CW จากบริษัท ไบโอ เมดิคอล กรุ๊ป จำกัด โดยบริษัทฯ ตกลงจะชำระค่าตอบแทนให้แก่ผู้ขายในวันที่ธุรกรรมเสร็จสมบูรณ์จำนวน 650 ล้านบาท